**Apel de Depunere a Cererilor de Grant (RFA) Nr. RFA-2016-002**

Proiectul de Competitivitate finanțat de către Agenția Statelor Unite pentru Dezvoltare Internațională (USAID) și implementat de către Chemonics International Inc., acceptă cereri de grant pentru implementarea următorului obiectiv: ***Susținerea turismului rural din zonele vitivinicole Codru (centrul Moldovei) și Ștefan Vodă (sud-estul Moldovei) cu diversificarea produselor turistice oferite, precum și îmbunătățirea facilităților și calității acestora pentru a poziționa Moldova drept destinație turistică atractivă bazată pe durabilitate și păstrarea tradițiilor.***

Mandatul Proiectului de Competitivitate al USAID este de spori capacitățile locale, spiritul antreprenorial, legăturile de piață, competitivitatea, inovația și creșterea în industriile cheie pentru Proiect - vinicolă și turism, tehnologii informaționale și a comunicațiilor (TIC), și industria ușoară. Obiectivul acestui apel de cereri de grant este susținerea turismului din zonele vitivinicole **Codru (centrul Moldovei) și Ștefan Vodă (sud-estul Moldovei)** cu diversificarea produselor turistice vitivinicole rurale si culturale oferite precum și îmbunătățirea facilităților și calității acestora pentru a poziționa Moldova drept destinație turistică atractivă bazată pe inovație, durabilitate, păstrarea tradițiilor istorice și promovarea autenticității patrimoniului regional/local. Proiectul va mai susține activități care se axează pe protecția mediului înconjurător, responsabilitatea socială și comunitară ca de exemplu proiecte de reciclare, colectarea deșeurilor, asigurarea curățeniei, amenajarea și asigurarea cu iluminație eficientă a zonelor publice, si altele. Proiectul își propune atingerea acestor obiective prin următoarele activități ilustrative:

* **program de dezvoltare și îmbunătățire a facilităților** pentru pensiuni rurale, agro-pensiuni și centre meșteșugărești prin dotarea acestora cu echipamente, mobilier și altele
* **program de susținere a activităților comunitare, civice și sociale** axate pe protecția mediului înconjurător și îmbunătățirea și menținerea spațiilor publice în vecinătatea pensiunilor și centrelor meșteșugărești
* **program de ghidare (coaching)** pe teme de planificare a afacerilor, management, promovare, marketing, comunicare, deservire clienți, pentru a diversifica oferta și produsul turistic prin accentuarea tradițiilor locale și organizare a master-class-urilor de gătit și meșteșugărit

**Doar entități juridice înregistrate pot fi susținute. Întrebările cu privire la acest Apel de Depunere a Cererilor de Grant (RFA), criteriile de eligibilitate și solicitările pentru obținerea formularelor de aplicare se vor transmite la adresa de e-mail:** **seed@chemonics.md**

**Data limită pentru depunerea cererilor de participare este 31 Martie, 2016, orele 17:00.**